Ditsem Nuus - Duur staatsgrond onbenut
Duur staatsgrond onbenut
Uit nog 'n antwoord op 'n DA Parlementêre vraag blyk dit dat die Dept van Openbare Werke in beheer sit van 'n grond- en eiendomsportefeulje ter waarde van meer as R12 miljard, welke grond en eiendomme onbenut lê. Hierdie portefeulje beslaan sowat 1,9 miljoen ha en meer as 12 000 individuele eiendomme.
Die belasting op hierdie eiendomme sedert 2014 beloop ongeveer R138 miljoen, terwyl sowat R9 miljoen gedurende hierdie tydperk op onderhoud van die eiendomme gespandeer is. Hierdie syfers staan te midde van die rasende gronddebat in die land en die aandrang op selfs onteiening van private eiendomme sonder vergoeding.